b"\n_START_ARTICLE_\nEgzorcist: Po\xc4\x8detak\n_START_SECTION_\nRadnja\n_START_PARAGRAPH_\nRadnja filma se vrti oko krize vjere, kroz koju prolazi otac Merrin (Skarsgard) a koju su uzrokovali u\xc5\xbeasavaju\xc4\x87i doga\xc4\x91aji kojima je on svjedo\xc4\x8dio tijekom Drugog svjetskog rata. Merrinu, koji u Kairu djeluje kao arheolog, prilazi kolekcionar antikviteta, koji ga moli da do\xc4\x91e na lokaciju britanskih iskopina u Turkana regiji, u Keniji. Naime, upravo na tom podru\xc4\x8dju, iskopava se bizantska kr\xc5\xa1\xc4\x87anska crkva iz 5. stolje\xc4\x87a - doba koje je po kronologiji mnogo prije, no \xc5\xa1to je ono u kojem je kr\xc5\xa1\xc4\x87anstvo stiglo na ta podru\xc4\x8dja. No, stvari jo\xc5\xa1 \xc4\x8dudnijima \xc4\x8dini to \xc5\xa1to se crkva nalazi u izvrsnom stanju, kao da je bila zakopana odmah nakon nakon svog zavr\xc5\xa1etka. Nakon \xc5\xa1to stigne na mjesto iskapanja, Merrin je zamoljen da sudjeluje u samom iskapanju crkve, \xc5\xa1to on i prihva\xc4\x87a. Upravo tijekom svoga sudjelovanja u iskapanju, Merrin, prije Britanaca, pronalazi drevne relikvije skrivene u zidovima crkve. Nedugo potom, Merrin otkriva kako stvari nisu u najboljem redu, tj. otkriva kako se u crkvi nalazi nekakvo zlo koje, figurativno govore\xc4\x87i, truje cijelu regije. Ubrzo, lokalni stanovnici unajmljeni da rade na iskapanju, odbijaju ulaziti u crkvu. Tako\xc4\x91er, potrebno je napomenuti kako su prethodni spomenuti doga\xc4\x91aji popra\xc4\x87eni pri\xc4\x8dama o epidemiji koja je usmrtila cijelo jedno selo. Ipak, kada Merrin, koji sve vi\xc5\xa1e po\xc4\x8dinje sumnjati u te pri\xc4\x8de, iskopa jedan od grobova navodnih \xc5\xbertava te epidemije, on pronalazi prazan mrtva\xc4\x8dki sanduk. U me\xc4\x91uvremenu, zlo, koje postaje sve ja\xc4\x8de, okre\xc4\x87e ljude jedne protiv drugih, \xc5\xa1to u kona\xc4\x8dnici rezultira nasiljem, zvjerstvima i dodatnim prolijevanjem krvi._NEWLINE_Ne\xc5\xa1to kasnije, otkriva se kako se ispod crkve nalaze ru\xc5\xa1evine jo\xc5\xa1 starijeg hrama - hrama koji nije kr\xc5\xa1\xc4\x87anski. Naime, nakon \xc5\xa1to otkriju taj hram, Merrin i njegovi saveznici ondje pronalaze demonske ikone, kao i druge znakove zla i sotonizma. Ba\xc5\xa1 ondje, Merrin se po prvi puta susre\xc4\x87e s demonom koji se naziva Pazuzu a s kojim \xc4\x87e se ponovno susresti u filmu Egzorcist. Upravo prethodno spomenutu Pazuzu, zaposjeda nekolicinu ljudi, me\xc4\x91u kojima su dijete koje napada svog ro\xc4\x91enog brata kao i sve\xc4\x87enikova simpatija, prelijepa lokalna lije\xc4\x8dnica, doktorica Sarah (Izabella Scorupco)._NEWLINE_Na samom kraju filma, demon je istjeran iz doktorice Sarah, koja nedugo potom umire. Nakon doktoricine smrti, Merrin i mali dje\xc4\x8dak (koji je napao svoga brata i koji je u jednom trenutku tako\xc4\x91er bio opsjednut) se izvla\xc4\x8de iz crkve (koja je je ponovno zakopana u pijesku) i na taj na\xc4\x8din povijest se ponavlja. Naime, prije 50 godin, tako\xc4\x91er na toj lokaciji, svi osim jednog sve\xc4\x87enika bili su ubijeni od strane nekakvog zla, ovaj puta sre\xc4\x87u da pre\xc5\xbeive imali su sve\xc4\x87enik i mladi dje\xc4\x8dak.\n_START_SECTION_\nProdukcija\n_START_PARAGRAPH_\nSnimanje samog filma je obilovalo dramati\xc4\x8dnim trenucima. Naime, u po\xc4\x8detku je redateljska palica bila dodijeljena Johnu Frankenheimeru, no on je napustio svoju redateljsku poziciju, nakon \xc4\x8dega je nedugo potom i umro (to\xc4\x8dnije oko mjesec dana poslije). Potom, Frankenheimera je naslijedio Paul Schrader, no producenti su bili u potpunosti nezadovoljni zavr\xc5\xa1enim filmom koji im je on prezentirao, \xc4\x8dini se zbog toga jer je napravio film bez ijedne scene krvavog nasilja, koje su oni htjeli vidjeti u filmu. Upravo zbog prethodno spomenutog, producenti su odlu\xc4\x8dili dati otkaz Schraderu i zamijeniti ga Rennyem Harlinom. Harlin se vratio na sam po\xc4\x8detak pri\xc4\x8de i otamo po\xc4\x8deo ponovno snimanje filma. Naime, Harlin je ve\xc4\x87i dio filma ponovno snimio, pri \xc4\x8demu je dodavao nove likove i brisao stare. Lik oca Francisa je u Schraderovoj verziji glumio Gabriel Mann, no u Harlinovoj verziji taj lik je tuma\xc4\x8den od strane Jamesa D'Arcya, iz razloga jer se termin ponovnog snimanja preklapao s Mannovim drugim, prethodno dogovorenim, anga\xc5\xbemanom. Za kraj potrebno je jo\xc5\xa1 spomenuti i kako je Schraderova verzija filma bila pu\xc5\xa1tena u javnost 2005. godine pod nazivom Dominion: Prethodnik Egzorciste.\n_START_SECTION_\nNominacije\n_START_PARAGRAPH_\nFilm je ukupno do\xc5\xbeivio tri nominacije od kojih niti jedna nije rezultirala nagradom._NEWLINE_Nominacije:_NEWLINE_Zlatna malina, najgori redatelj (Renny Harlin i/ili Paul Schrader); Teen Choice Award, odabrani film - stra\xc5\xa1na scena (Stellan Skarsg\xc3\xa5rd , scena kada demon u pe\xc4\x87ini zgrabi oca Merrina)"